**ЈАВНО ПРЕДУЗЕЋЕ ЗА ГАЗДОВАЊЕ ШУМАМА**

**„СРБИЈАШУМЕ“ БЕОГРАД, Булевар Михајла Пупина, број 113**

**ШУМСКО ГАЗДИНСТВО „Голија“ Ивањица**

На основу одредбе чл:113 ст. 3 и 4 Закона о шумама, а сагласно Пресуди Прекршајног суда у Пожеги, број I 5 Пр.бр. 3215/20 od 12.02.2021, ЈП „Србијашуме“ Београд, ШГ „Голија“ Ивањица објављује:

**ЈАВНИ ПОЗИВ**

**ЗА ЛИЦИТАЦИОНУ ПРОДАЈУ ОДУЗЕТИХ ДРВНИХ СОРТИМЕНАТА**

Која ће се одржати дана у петак 15.10.2021. године са почетком у 11 часова, у просторијама ШГ “Голија” – комерцијална служба. Предмет лицитације је продаја одузетог огревног дрвета букве у количини од 4,0m3, по почетној лицитационој цени, без ПДВ-а, разврстано у једној (1) партији како следи у табелама:

**Партија број 1**

ШУ ”Ивањица-Кушићи”, стовариште заплењених сортимената „Кушићи“ , укупне нето запремине 4,00 m3

|  |  |  |  |  |
| --- | --- | --- | --- | --- |
| **Р. бр.** | **Предмет лицитације** | **Количина за лицитацију (м3)** | **Почетна лицитациона цена (дин/м3) без ПДВ-а** | **Почетна лицитациона вредност**  **предмета лицитације (динара) без ПДВ-а** |
| 1. | Цепано дрво букве II класе | 4,00 | 3.162,00 | 12,648,00 |
|  | **Укупно:** | **4,00** |  | **12,648,00** |

**Укупна количина огревног дрвета букве за лицитацију је 4,00**m3

**Укупна вредност огревног дрвета смрче без ПДВ−а је 12,648,00дин.**

Почетна лицитациона цена (дин/м3) одређена је на основу Ценовника основних производа шумарства – дрвних сортимената, број 84/2018-3 од 30.09.2018. године.

Критеријум за избор најбоље понуде је **највиша понуђена вредност за лагер**.

У понуди морају бити дате јединичне цене, без ПДВ-а, за сваки дрвни сортимент који је наведен у лагеру и не могу бити ниже од почетних цена које су дате у јавном позиву. **Уколико у понуди купца не буду наведене јединичне цене за сваки дрвни сортимент, као и укупна понуђена , вредност понуда ће се сматрати неважећом.**

**Начин плаћања**: авансно плаћање, по потписаном уговору.

**За купљене дрвне сортименте рекламација на квалитет се не уважава.**

Лагеровани дрвни сортименти могу се разгледати сваким радним даном од 8 до 15 часова, уз обавезну претходну најаву шефу ШУ ”Ивањица-Кушићи ” Златић Ивану, на телефон: 064/85-64-210.

Право учешћа на лицитацији - отварањем затворених понуда, имају сва правна, физичка лица и предузетници која до 15.10.2021. године, до 10 часова, изврше уплату депозита, у висини од 10% од почетне лицитационе вредности партије која се лицитира без ПДВ-а, који ће служити као гаранција за добро извршење посла са купцем који је дао најбољу понуду, на текући рачун ЈП “Србијашуме“- ШГ “Голија“ Ивањица, број 205-19080-78, код пословне Комерцијалне банке, са назнаком Уплата депозита за лицитацију одузетих дрвних сортимената дана 15.10.2021. године.

Висина депозита износи 10% од почетне вредности која се лицитира, и износи 1.265,00динара.

Изабрани купац је у обавези да целокупну вредност излицитирене робе плати у року од 3 (три) дана од дана одржавања лицитације и да излицитиране дрвне сортименте преузме у року од десет дана од дана одржавања лицитације.

Са купцем који је дао најбољу понуду, у року од 3 (три) дана од дана одржавања лицитације, закључиће се Уговор, а уплаћена средства на име депозита осталим понуђачима се враћају.

Уколико купац који је доставио најбољу понуду одустане од куповине, или од потписивања уговора, или не преузме дрвне сортименте у предвиђеном року из јавног позива, од истог се задржава депозит и обавештава се купац који је доставио следећу најбољу понуду.

Заинтересовани за учешће на наведеној лицитацији у обавези су да своје понуде пошаљу или донесу у запечаћеној коверти, уз назнаку: Понуда за Лицитацију одузетих дрвних сортимената дана 15.10.2021, не отварати, на адресу ШГ ”Голија”, Венијамина Маринковића 139 , 32250 Ивањица. **Почетак лицитације је у 11 часова**.

У обзир ће се узети све затворене понуде, заведене на писарници ШГ „Голија“, Ивањица, које се доставе лично или ако су послате поштом и стигну на наведену адресу, најкасније до 15.10.2021. године до 10:30 часова.

Неблаговремене понуде које буду пристигле после наведеног рока, неће се узети у разматрање.

У случају идентичних понуда, изабраће се понуда која је раније приспела на наведену адресу.

У разматрање се неће узети: понуде са варијантама, понуде које буду пристигле после наведеног рока, непотпуне и понуде са нижом ценом од почетне.

Сви купци достављају понуду по обрасцу који је саставни део овог јавног позива, са унетим свим траженим подацима, потписану и оверену, у супротном достављена понуда се неће разматрати.

ШГ ГОЛИЈА ИВАЊИЦА ДИРЕКТОР

Предраг Недељковић, дипл.инж.шум.

\_\_\_\_\_\_\_\_\_\_\_\_\_\_\_\_\_\_